title: Regulamentul de punere în aplicare (UE) 2017/2231 al Comisiei din 4 decembrie 2017 de modificare a Regulamentului de punere în aplicare (UE) 2016/329 în ceea ce privește numele titularului autorizației pentru 6-fitază (Text cu relevanță pentru SEE. )

text:
               5.12.2017

               RO

               Jurnalul Oficial al Uniunii Europene

               L 319/28

         REGULAMENTUL DE PUNERE ÎN APLICARE (UE) 2017/2231 AL COMISIEI
   din 4 decembrie 2017
   de modificare a Regulamentului de punere în aplicare (UE) 2016/329 în ceea ce privește numele titularului autorizației pentru 6-fitază
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:

               (1)

               Kaesler Nutrition GmbH a depus o cerere în conformitate cu articolul 13 alineatul (3) din Regulamentul (CE) nr. 1831/2003, propunând modificarea numelui titularului autorizației înscrise în Regulamentul de punere în aplicare (UE) 2016/329 al Comisiei (2).

               (2)

               Lohmann Animal Nutrition GmbH, titularul autorizației pentru aditivul furajer 6-fitază, și-a schimbat denumirea comercială în „Kaesler Nutrition GmbH”, cu efect de la 3 iulie 2017. Solicitantul a prezentat date relevante în sprijinul cererii sale.

               (3)

               Schimbarea propusă a titularului autorizației este de natură pur administrativă și nu implică necesitatea unei noi evaluări a aditivului în cauză. Autoritatea Europeană pentru Siguranța Alimentară a fost informată cu privire la cerere.

               (4)

               Pentru ca Kaesler Nutrition GmbH să își poată exercita drepturile de comercializare, este necesară modificarea numelui titularului în autorizație. Prin urmare, Regulamentul de punere în aplicare (UE) 2016/329 ar trebui modificat în consecință.

               (5)

               Deoarece niciun motiv de siguranță nu impune aplicarea imediată a modificărilor prevăzute de prezentul regulament, este necesar să se prevadă o perioadă tranzitorie, în care aditivul furajer 6-fitază, precum și preamestecurile și furajele combinate care conțin acest aditiv furajer, care sunt în conformitate cu dispozițiile aplicabile înainte de data intrării în vigoare a prezentului regulament, pot continua să fie introduse pe piață și pot fi utilizate până la epuizarea stocurilor existente.

               (6)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Modificarea Regulamentului de punere în aplicare (UE) 2016/329
   Regulamentul de punere în aplicare (UE) 2016/329 se modifică după cum urmează:

               1.

               În titlu, cuvintele „titularul autorizației: Lohmann Animal Nutrition GmbH” se înlocuiesc cu „titularul autorizației: Kaesler Nutrition GmbH”.

               2.

               În anexă, în a doua coloană a tabelului, intitulată „Numele deținătorului autorizației”, cuvintele „Lohmann Animal Nutrition GmbH” se înlocuiesc cu „Kaesler Nutrition GmbH”.

         Articolul 2
   Măsuri tranzitorii
   Aditivul furajer 6-fitază, astfel cum figurează în anexa la Regulamentul (UE) 2016/329, precum și preamestecurile și furajele combinate care conțin acest aditiv, care sunt produse și etichetate înainte de 25 decembrie 2017, în conformitate cu normele aplicabile înainte de 25 decembrie 2017, pot fi introduse în continuare pe piață și utilizate până la epuizarea stocurilor existente.
   Articolul 3
   Intrare în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 decembrie 2017.

            Pentru Comisie

            Președintele

         Jean-Claude JUNCKER

      (1)  JO L 268, 18.10.2003, p. 29.

      (2)  Regulamentul de punere în aplicare (UE) 2016/329 al Comisiei din 8 martie 2016 privind autorizarea 6-fitazei ca aditiv furajer pentru toate speciile aviare și pentru purcei înțărcați, porci pentru îngrășare, scroafe și specii porcine minore (titularul autorizației: Lohmann Animal Nutrition GmbH) (JO L 62, 9.3.2016, p. 5).


title: Regulamentul de punere în aplicare (UE) 2017/2235 al Comisiei din 4 decembrie 2017 de derogare de la Regulamentele (CE) nr. 2305/2003, (CE) nr. 969/2006 și (CE) nr. 1067/2008, de la Regulamentele de punere în aplicare (UE) 2015/2081 și (UE) 2017/2200, de la Regulamentul (CE) nr. 1964/2006, de la Regulamentul de punere în aplicare (UE) nr. 480/2012 și de la Regulamentul (CE) nr. 1918/2006 în ceea ce privește datele de depunere a cererilor și de eliberare a licențelor de import în 2018 în cadrul contingentelor tarifare privind cerealele, orezul și uleiul de măsline

text:
               6.12.2017

               RO

               Jurnalul Oficial al Uniunii Europene

               L 320/1

         REGULAMENTUL DE PUNERE ÎN APLICARE (UE) 2017/2235 AL COMISIEI
   din 4 decembrie 2017
   de derogare de la Regulamentele (CE) nr. 2305/2003, (CE) nr. 969/2006 și (CE) nr. 1067/2008, de la Regulamentele de punere în aplicare (UE) 2015/2081 și (UE) 2017/2200, de la Regulamentul (CE) nr. 1964/2006, de la Regulamentul de punere în aplicare (UE) nr. 480/2012 și de la Regulamentul (CE) nr. 1918/2006 în ceea ce privește datele de depunere a cererilor și de eliberare a licențelor de import în 2018 în cadrul contingentelor tarifare privind cerealele, orezul și uleiul de măsline
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1095/96 al Consiliului din 18 iunie 1996 privind punerea în aplicare a concesiunilor stabilite în lista CXL întocmită ca urmare a încheierii negocierilor prevăzute în articolul XXIV.6 din GATT (1), în special articolul 1,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (2), în special articolul 187 litera (e),
   întrucât:

               (1)

               Regulamentele (CE) nr. 2305/2003 (3), (CE) nr. 969/2006 (4) și (CE) nr. 1067/2008 (5) ale Comisiei și Regulamentele de punere în aplicare (UE) 2015/2081 (6) și (UE) 2017/2200 (7) ale Comisiei prevăd dispoziții specifice pentru depunerea cererilor și eliberarea licențelor de import pentru orz în cadrul contingentului 09.4126, pentru porumb în cadrul contingentului 09.4131, pentru grâu comun de o altă calitate decât cea superioară în cadrul contingentelor 09.4123, 09.4124, 09.4125 și 09.4133 și pentru anumite cereale originare din Ucraina în cadrul contingentelor 09.4306, 09.4307, 09.4308, 09.4277, 09.4278 și 09.4279.

               (2)

               Regulamentul (CE) nr. 1964/2006 al Comisiei (8) și Regulamentul de punere în aplicare (UE) nr. 480/2012 al Comisiei (9) prevăd dispoziții specifice pentru depunerea cererilor și eliberarea licențelor de import pentru orez originar din Bangladesh în cadrul contingentului 09.4517 și pentru brizuri de orez în cadrul contingentului 09.4079.

               (3)

               Regulamentul (CE) nr. 1918/2006 al Comisiei (10) prevede dispoziții specifice pentru depunerea cererilor și eliberarea licențelor de import pentru uleiul de măsline originar din Tunisia în cadrul contingentului 09.4032.

               (4)

               Având în vedere sărbătorile legale din anul 2018, ar trebui prevăzute derogări, în anumite perioade, de la Regulamentele (CE) nr. 2305/2003, (CE) nr. 969/2006, (CE) nr. 1067/2008, de la Regulamentele de punere în aplicare (UE) 2015/2081 și (UE) 2017/2200, de la Regulamentul (CE) nr. 1964/2006, de la Regulamentul de punere în aplicare (UE) nr. 480/2012 și de la Regulamentul (CE) nr. 1918/2006 în ceea ce privește datele de depunere a cererilor de licențe de import și de eliberare a acestor licențe, pentru a se permite respectarea volumelor contingentelor în cauză.

               (5)

               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,

         ADOPTĂ PREZENTUL REGULAMENT:
   Articolul 1
   Cereale
   (1)   Prin derogare de la articolul 3 alineatul (1) al doilea paragraf din Regulamentul (CE) nr. 2305/2003, pentru anul 2018, cererile de licențe de import pentru orz în cadrul contingentului 09.4126 nu se mai pot depune după ziua de vineri, 14 decembrie 2018, ora 13.00, ora Bruxelles-ului.
   (2)   Prin derogare de la articolul 3 alineatul (4) primul paragraf din Regulamentul (CE) nr. 2305/2003, pentru anul 2018, licențele de import eliberate pentru orz în cadrul contingentului 09.4126 și pentru care se depun cereri în perioadele menționate în anexa I la prezentul regulament se eliberează la datele corespunzătoare care figurează în anexa respectivă, sub rezerva măsurilor adoptate în temeiul articolului 7 alineatul (2) din Regulamentul (CE) nr. 1301/2006 al Comisiei (11).
   (3)   Prin derogare de la articolul 4 alineatul (1) al doilea paragraf din Regulamentul (CE) nr. 969/2006, pentru anul 2018, cererile de licențe de import pentru porumb în cadrul contingentului 09.4131 nu se mai pot depune după ziua de vineri, 14 decembrie 2018, ora 13.00, ora Bruxelles-ului.
   (4)   Prin derogare de la articolul 4 alineatul (4) primul paragraf din Regulamentul (CE) nr. 969/2006, pentru anul 2018, licențele de import eliberate pentru porumb în cadrul contingentului 09.4131 și pentru care se depun cereri în perioadele menționate în anexa I la prezentul regulament se eliberează la datele corespunzătoare care figurează în anexa respectivă, sub rezerva măsurilor adoptate în temeiul articolului 7 alineatul (2) din Regulamentul (CE) nr. 1301/2006.
   (5)   Prin derogare de la articolul 4 alineatul (1) al doilea paragraf din Regulamentul (CE) nr. 1067/2008, pentru anul 2018, cererile de licențe de import pentru grâul comun de altă calitate decât cea superioară în cadrul contingentelor 09.4123, 09.4124, 09.4125 și 09.4133 nu se mai pot depune după ziua de vineri, 14 decembrie 2018, ora 13.00, ora Bruxelles-ului.
   (6)   Prin derogare de la articolul 4 alineatul (4) primul paragraf din Regulamentul (CE) nr. 1067/2008, pentru anul 2018, licențele de import eliberate pentru grâul comun de o altă calitate decât cea superioară în cadrul contingentelor 09.4123, 09.4124, 09.4125 și 09.4133 și pentru care se depun cereri în perioadele menționate în anexa I la prezentul regulament se eliberează la datele corespunzătoare care figurează în anexa respectivă, sub rezerva măsurilor adoptate în temeiul articolului 7 alineatul (2) din Regulamentul (CE) nr. 1301/2006.
   (7)   Prin derogare de la articolul 2 alineatul (1) al doilea paragraf din Regulamentul de punere în aplicare (UE) 2015/2081, pentru anul 2018, cererile de licențe de import pentru cereale originare din Ucraina în cadrul contingentelor 09.4306, 09.4307 și 09.4308 nu se mai pot depune după ziua de vineri, 14 decembrie 2018, ora 13.00, ora Bruxelles-ului.
   (8)   Prin derogare de la articolul 2 alineatul (3) din Regulamentul de punere în aplicare (UE) 2015/2081, pentru anul 2018, licențele de import eliberate pentru cereale originare din Ucraina în cadrul contingentelor 09.4306, 09.4307 și 09.4308 și pentru care se depun cereri în perioadele menționate în anexa I la prezentul regulament se eliberează la datele corespunzătoare care figurează în anexa respectivă, sub rezerva măsurilor adoptate în temeiul articolului 7 alineatul (2) din Regulamentul (CE) nr. 1301/2006.
   (9)   Prin derogare de la articolul 2 alineatul (1) al doilea paragraf din Regulamentul de punere în aplicare (UE) 2017/2200, pentru anul 2018, cererile de licențe de import pentru cereale originare din Ucraina în cadrul contingentelor 09.4277, 09.4278 și 09.4279 nu se mai pot depune după ziua de vineri, 14 decembrie 2018, ora 13.00, ora Bruxelles-ului.
   (10)   Prin derogare de la articolul 2 alineatul (3) din Regulamentul de punere în aplicare (UE) 2017/2200, pentru anul 2018, licențele de import eliberate pentru cereale originare din Ucraina în cadrul contingentelor 09.4277, 09.4278 și 09.4279 și pentru care se depun cereri în perioadele menționate în anexa I la prezentul regulament se eliberează la datele corespunzătoare care figurează în anexa respectivă, sub rezerva măsurilor adoptate în temeiul articolului 7 alineatul (2) din Regulamentul (CE) nr. 1301/2006.
   Articolul 2
   Orez
   (1)   Prin derogare de la articolul 4 alineatul (3) primul paragraf din Regulamentul (CE) nr. 1964/2006, pentru anul 2018, cererile de licențe de import pentru orez originar din Bangladesh în cadrul contingentului 09.4517 nu se mai pot depune după ziua de vineri, 7 decembrie 2018, ora 13.00, ora Bruxelles-ului.
   (2)   Prin derogare de la articolul 5 alineatul (2) din Regulamentul (CE) nr. 1964/2006, pentru anul 2018, licențele de import eliberate pentru orez originar din Bangladesh în cadrul contingentului 09.4517 și pentru care se depun cereri în perioadele menționate în anexa II la prezentul regulament se eliberează la datele corespunzătoare care figurează în anexa respectivă, sub rezerva măsurilor adoptate în temeiul articolului 7 alineatul (2) din Regulamentul (CE) nr. 1301/2006.
   (3)   Prin derogare de la articolul 2 alineatul (1) al treilea paragraf din Regulamentul de punere în aplicare (UE) nr. 480/2012, pentru anul 2018, cererile de licențe de import pentru brizuri de orez în cadrul contingentului 09.4079 nu se mai pot depune după ziua de vineri, 7 decembrie 2018, ora 13.00, ora Bruxelles-ului.
   (4)   Prin derogare de la articolul 3 alineatul (2) din Regulamentul de punere în aplicare (UE) nr. 480/2012, pentru anul 2018, licențele de import eliberate pentru brizuri de orez în cadrul contingentului 09.4079 și pentru care se depun cereri în perioadele menționate în anexa II la prezentul regulament se eliberează la datele corespunzătoare care figurează în anexa respectivă, sub rezerva măsurilor adoptate în temeiul articolului 7 alineatul (2) din Regulamentul (CE) nr. 1301/2006.
   Articolul 3
   Ulei de măsline
   (1)   Prin derogare de la articolul 3 alineatul (1) din Regulamentul (CE) nr. 1918/2006, pentru anul 2018, cererile de licențe de import pentru uleiul de măsline originar din Tunisia nu se mai pot depune după ziua de marți, 11 decembrie 2018.
   (2)   Prin derogare de la articolul 3 alineatul (3) din Regulamentul (CE) nr. 1918/2006, licențele de import pentru uleiul de măsline originar din Tunisia și pentru care se depun cereri în perioadele menționate în anexa III la prezentul regulament se eliberează la datele corespunzătoare care figurează în anexa respectivă, sub rezerva măsurilor adoptate în temeiul articolului 7 alineatul (2) din Regulamentul (CE) nr. 1301/2006.
   Articolul 4
   Intrarea în vigoare
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Prezentul regulament expiră la 1 ianuarie 2019.

      Prezentul regulament este obligatoriu în toate elementele sale și se aplică direct în statele membre în conformitate cu tratatele.
      Adoptat la Bruxelles, 4 decembrie 2017.

            Pentru Comisie,

            Pentru Președinte,

         Jerzy PLEWA

            Director general

            Direcția Generală Agricultură și Dezvoltare Rurală

      (1)  JO L 146, 20.6.1996, p. 1.

      (2)  JO L 347, 20.12.2013, p. 671.

      (3)  Regulamentul (CE) nr. 2305/2003 al Comisiei din 29 decembrie 2003 privind deschiderea și administrarea unui contingent tarifar comunitar pentru importurile de orz din țările terțe (JO L 342, 30.12.2003, p. 7).

      (4)  Regulamentul (CE) nr. 969/2006 al Comisiei din 29 iunie 2006 privind deschiderea și administrarea unui contingent tarifar comunitar pentru importul de porumb originar din țările terțe (JO L 176, 30.6.2006, p. 44).

      (5)  Regulamentul (CE) nr. 1067/2008 al Comisiei din 30 octombrie 2008 privind deschiderea și gestionarea unor contingente tarifare comunitare pentru grâul comun de altă calitate decât cea superioară provenit din țări terțe și de derogare de la Regulamentul (CE) nr. 1234/2007 al Consiliului (JO L 290, 31.10.2008, p. 3).

      (6)  Regulamentul de punere în aplicare (UE) 2015/2081 al Comisiei din 18 noiembrie 2015 privind deschiderea și modul de gestionare a unor contingente tarifare de import pentru anumite cereale originare din Ucraina (JO L 302, 19.11.2015, p. 81).

      (7)  Regulamentul de punere în aplicare (UE) 2017/2200 al Comisiei din 28 noiembrie 2017 privind deschiderea și modul de gestionare a unor contingente tarifare de import de anumite cereale din Ucraina (JO L 313, 29.11.2017, p. 1).

      (8)  Regulamentul (CE) nr. 1964/2006 al Comisiei din 22 decembrie 2006 de stabilire a normelor de aplicare privind deschiderea și modul de gestionare a unui contingent de import de orez originar din Bangladesh, în aplicarea Regulamentului (CEE) nr. 3491/90 al Consiliului (JO L 408, 30.12.2006, p. 19).

      (9)  Regulamentul de punere în aplicare (UE) nr. 480/2012 al Comisiei din 7 iunie 2012 privind deschiderea și gestionarea contingentului tarifar de brizuri de orez din codul NC 1006 40 00 pentru producția de preparate alimentare din codul NC 1901 10 00 (JO L 148, 8.6.2012, p. 1).

      (10)  Regulamentul (CE) nr. 1918/2006 al Comisiei din 20 decembrie 2006 privind deschiderea și modul de gestionare a contingentelor tarifare pentru uleiul de măsline originar din Tunisia (JO L 365, 21.12.2006, p. 84).

      (11)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

      ANEXA I

                  Perioadele de depunere a cererilor de licențe de import pentru cereale

                  Datele de eliberare

                  De vineri, 16 martie, ora 13.00, până vineri, 23 martie 2018, ora 13.00, ora Bruxelles-ului

                  Prima zi lucrătoare începând de marți, 3 aprilie 2018

                  De vineri, 23 martie, ora 13.00, până vineri, 30 martie 2018, ora 13.00, ora Bruxelles-ului

                  Prima zi lucrătoare începând de vineri, 6 aprilie 2018

                  De vineri, 20 aprilie, ora 13.00, până vineri, 27 aprilie 2018, ora 13.00, ora Bruxelles-ului

                  Prima zi lucrătoare începând de luni, 7 mai 2018

                  De vineri, 27 aprilie, ora 13.00, până vineri, 4 mai 2018, ora 13.00, ora Bruxelles-ului

                  Prima zi lucrătoare începând de luni, 14 mai 2018

                  De vineri, 3 august, ora 13.00, până vineri, 10 august 2018, ora 13.00, ora Bruxelles-ului

                  Prima zi lucrătoare începând de luni, 20 august 2018

                  De vineri, 19 octombrie, ora 13.00, până vineri, 26 octombrie 2018, ora 13.00, ora Bruxelles-ului

                  Prima zi lucrătoare începând de luni, 5 noiembrie 2018

      ANEXA II

                  Perioadele de depunere a cererilor de licențe de import pentru orez

                  Datele de eliberare

                  De vineri, 16 martie, ora 13.00, până vineri, 23 martie 2018, ora 13.00, ora Bruxelles-ului

                  Prima zi lucrătoare începând de joi, 12 aprilie 2018

                  De vineri, 23 martie, ora 13.00, până vineri, 30 martie 2018, ora 13.00, ora Bruxelles-ului

                  Prima zi lucrătoare începând de joi, 12 aprilie 2018

                  De vineri, 20 aprilie, ora 13.00, până vineri, 27 aprilie 2018, ora 13.00, ora Bruxelles-ului

                  Prima zi lucrătoare începând de joi, 10 mai 2018

                  De vineri, 27 aprilie, ora 13.00, până vineri, 4 mai 2018, ora 13.00, ora Bruxelles-ului

                  Prima zi lucrătoare începând de joi, 17 mai 2018

                  De vineri, 3 august, ora 13.00, până vineri, 10 august 2018, ora 13.00, ora Bruxelles-ului

                  Prima zi lucrătoare începând de joi, 23 august 2018

                  De vineri, 19 octombrie, ora 13.00, până vineri, 26 octombrie 2018, ora 13.00, ora Bruxelles-ului

                  Prima zi lucrătoare începând de joi, 8 noiembrie 2018

      ANEXA III

                  Perioadele de depunere a cererilor de licențe de import pentru ulei de măsline

                  Datele de eliberare

                  Luni 26 sau marți 27 martie 2018

                  Prima zi lucrătoare începând de vineri, 6 aprilie 2018

                  Luni 7 sau marți 8 mai 2018

                  Prima zi lucrătoare începând de vineri, 18 mai 2018

                  Luni 13 sau marți 14 august 2018

                  Prima zi lucrătoare începând de miercuri, 22 august 2018

                  Luni 29 sau marți 30 octombrie 2018

                  Prima zi lucrătoare începând de joi, 8 noiembrie 2018